Sveučilište Josipa Jurja Strossmayera u Osijeku, Pravni fakultet Osijek raspisuje

 **NATJEČAJ**

za izbor:

jednog nastavnika u znanstveno-nastavno zvanje docent i znanstveno-nastavno radno mjesto docent iz znanstvenog područja Društvenih znanosti, znanstvenog polja pravo, znanstvene grane trgovačko pravo i pravo društava na neodređeno vrijeme u punom radnom vremenu.

Svi pristupnici natječaja moraju ispunjavati opće uvjete propisane Zakonom o radu (“Narodne novine” br. 93/14., 127/17. i 98/19.).

Pristupnici na natječaj obvezni su ispunjavati uvjete utvrđene Zakonom o znanstvenoj djelatnosti i visokom obrazovanju (Narodne novine br. 123/03., 198/03., 105/04., 174/04.,, 46/07., 63/11., 94/13., 139/13., 101/14, 60/15., 131/17.), uvjete propisane Odlukom Rektorskog zbora o nužnim uvjetima za ocjenu nastavne i znanstveno-stručne djelatnosti u postupku izbora u znanstveno-nastavna zvanja (NN 122/2017) i uvjete utvrđene člankom 13. Pravilnika o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku. Pristupnici natječaja prijavljuju se i prilažu dokumentaciju prema obrascu broj 2 – Prijava na natječaj za izbor u znanstveno-nastavno zvanje i znanstveno-nastavno radno mjesto.

Pravilnik o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku i obrazac broj 2. objavljeni su na mrežnoj stranici Pravnog fakulteta Osijek www.pravos.unios.hr (o nama/propisi).

Prijava na natječaj podnosi se u dva primjerka na propisanom obrascu zajedno sa svom propisanom dokumentacijom i u elektroničkom obliku (u WORD formatu na CD-u). CD i radovi podnose se u jednom primjerku.

Rok prijave na natječaj je 30 dana od dana objave natječaja.

Sukladno članku 13. Zakona o ravnopravnosti spolova (NN 82/08, 69/17) na natječaj se pod jednakim uvjetima mogu javiti osobe oba spola.

Ako pristupnik ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo, priložiti isprave kojima dokazuje status temeljem kojeg ostvaruje pravo prednosti, potvrdu Hrvatskog zavoda za zapošljavanje izdanu u vrijeme trajanja ovog natječaja kao dokaz o statusu nezaposlene osobe te dokaz iz kojeg je vidljivo na koji način je prestao radni odnos kod posljednjeg poslodavca. Prednost u odnosu na ostale pristupnike ostvaruje se samo pod jednakim uvjetima.

Poveznica za stranicu Ministarstva hrvatskih branitelja na kojoj su navedeni dokazi potrebni za
ostvarivanje prava prednosti pri zapošljavanju je: https://branitelji.gov.hr/zaposljavanje-843/843.

Nepravovremene i nepotpune prijave neće se razmatrati.

Prijavljeni pristupnici bit će obaviješteni o rezultatima natječaja u roku od 15 dana od njegova dovršetka. Pravni fakultet Osijek zadržava pravo obavijestiti sve prijavljene kandidate i putem elektroničke pošte.

Prijavom na ovaj natječaj kandidat daje privolu da se svi njegovi osobni podaci sadržani u natječajnoj dokumentaciji prikupljaju i obrađuju u svrhu provedbe natječaja u skladu s propisima koji uređuju zaštitu osobnih podataka posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

Prijave se podnose na adresu: Sveučilište Josipa Jurja Strossmayera u Osijeku, Pravni fakultet Osijek, Stjepana Radića 13, 31000 Osijek, s naznakom: “Prijava na natječaj za docenta”.

Pravni fakultet Osijek